PolyAgent/wiki_georgian_en_parallel_20231101 huggingface dataset:
პალესტინის ქართული წარწერები

პალესტინის ქართული წარწერები
პალესტინის ან ბირ ელ ყუტის ქართული წარწერები — იტალიელი არქეოლოგის ვირჯილიო კორბოს მიერ იუდეის უდაბნოში 1952 წელს აღმოჩენილი ქართული მონასტრის წარწერები.
უძველესია დღემდე ცნობილ ქართულ წარწერათა შორის. შესრულებულია მოზაიკით (სეფი) იატაკზე ასომთავრულით. წარწერა სამია. ამათგან 2 მოღწეულია დაუზიანებლად, ხოლო ერთი ამჟამად დაკარგულად ითვლება. ორი წარწერა თარიღდება 430 წლით, მესამე კი 532 წლით. პირველი 2 წარწერა ნახევარი საუკუნით უსწრებს ბოლნისის წარწერას.
სამივე წარწერის ტექსტი
და ძუძ
ეულნი მ-
ათნი ბა-
კურ და
გრი-ორმ
იზდ და ნ-
აშობნი
მათნი ქ~ე
430 წ.
წმიდაო თეოდორ-
ე მარ[უა]ნ და ბუ-
რზ[ე]ნ...ენ ამი
430 წ.
შეწევნითა ქ~ ჱსითა და მ-
ეოხებითა წმიდისა თ~ეჲსითა
შ~ნ ანტონი აბაჲ და იოსია მო-
მსხმელი ამის სეფისაჲ და მა-
მა-დედაჲ იოსიაჲსი ამენ
532 წ.
ლიტერატურა
ჩაჩანიძე ვ., პეტრე იბერიელი და ქართული მონასტრის არქეოლოგიური გათხრები იერუსალიმში, თბ., 1974;
წერეთელი გ., უძველესი ქართული წარწერები პალესტინიდან, თბ., 1960
ქსე, ტ. 7, გვ. 651-652, თბ., 1984
ხურცილავა ბ., ბირ ელ-ქუტის წარწერების ქრონოლოგიისათვის. "საისტორიო ვერტიკალები" (სტუ), 35-36, თბ., 2016
ქართული წარწერები
ჯიჯეთის მეორე ეკლესია

ჯიჯეთის მეორე ეკლესია — არქიტექტურული ძეგლი თიანეთის მუნიციპალიტეტის სოფელ ჯიჯეთის სამხრეთ-დასავლეთით, 1,5 კილომეტრზე, ტყეში. განეკუთვნება გვიანდელ შუა საუკუნეებს. ეკლესია დარბაზულია (5,1 x 4,6 მეტრი), უაფსიდო. ნაგებია ნატეხი ქვის ირეგულარული წყობით. ძლიერ დაზიანებულია: შენობის დასავლეთით ორივე კუთხე და საპირე წყობის უმეტესი ნაწილი ჩამოშლილია. ნახევარწრიული თაღით დასრულებული შესასვლელები გაჭრილია სამხრეთ კედლის დასავლეთ ნაწილში და დასავლეთ კედლის ღერძზე აღმოსავლეთ კედლის შუაში მცირე ზომის სწორკუთხა სარკმელია, რომლის ქვემოთ, კედელზე, ოთხკუთხა ტრაპეზია მიდგმული. სარკმლის ორივე მხარეს თითო კვადრატული ნიშია სამხრეთ კედლის აღმოსავლეთ ნაწილში. შიგნით ეკლესია ნახევარწრიული კამარითაა გადახურული. ნახევარწრიულია აფსიდის თაღიც. ეკლესიაზე დაშენებულია ნატეხი ქვით ნაგები, მოზრდილი ზომის რვაწახნაგოვანი სამრეკლო. სამრეკლოს თითოეულ წახნაგში თითო ვიწრო და მაღალი ნახევარწრიული თაღოვანი ღიობია, რომელთა თაღები გარედან კედლის სწორკუთხა შეღრმავებაშია ჩასმული, სამრეკლო შიგნიდან ნახევარსფერული გუმბათითაა გადახურული, ხოლო გარედან პირამიდული ფორმის რვაწახნაგოვანი სახურავი აქვს. ეკლესიას ირგვლივ წრიული გალავანი ერტყა (შემორჩენილია ფრაგმენტულად). გალავნის ირგვლივ მრავლადაა სხვა ნაგებობათა ნაშთებიც.
ლიტერატურა
თიანეთის მუნიციპალიტეტის ტაძრები
კიკიბო

კიკიბო — სოფელი სამხრეთ საქართველოში, ადიგენის მუნიციპალიტეტში, დერცელის თემში. მდებარეობს არსიანის ქედის აღმოსავლეთით, მდინარე ქვაბლიანის მარცხნივ, ზღვის დონიდან 1520 მეტრზე. დაბა ადიგენიდან დაშორებულია 22 კილომეტრით. სოფელში არის შუა საუკუნეების ეკლესიისა და ციხის ნანგრევები. საბჭოთა პერიოდში შედიოდა მოხის სასოფლო საბჭოში.
დემოგრაფია
2014 წლის აღწერის მონაცემებით სოფელში ცხოვრობს 53 ადამიანი.
ლიტერატუეა
სქოლიო
ადიგენის მუნიციპალიტეტის სოფლები
გაეროს უშიშროების საბჭოს რეზოლუცია 971

გაეროს უშიშროების საბჭოს რეზოლუცია 971 მიიღეს ერთხმად 1995 წლის 12 იანვარს, სადაც კიდევ ერთხელ დაადასტურეს წინა რეზოლუციები 849 (1993), 854 (1993), 858 (1993), 876 (1993), 881 (1993), 892 (1993), 896 (1994), 901 (1994), 906 (1994) და 934 (1994), 937 (1994), საბჭომ გადაავადა გაეროს დამკვირვებელთა მისია საქართველოში (UNOMIG), 1995 წლის 15 მაისამდე.
უშიშროების საბჭომ კიდევ ერთხელ დაადასტურა საქართველოს სუვერენიტეტი და ტერიტორიული მთლიანობა, და დევნილების უფლება სახლში დაბრუნებაზე, რომლის თაობაზეც შეთანხმებას ხელი მოეწერეს. მხარეებს მოუწოდეს, რომ ისინი არ მიიღონ რაიმე ცალმხრივი ქმედება, რომელიც ხელს შეუშლის პოლიტიკურ პროცესს. ყოვლისმომცველი სამშვიდობო შეთანხმების და დევნილების დაბრუნებისთვის არასაკმარისი პროგრესის გამო, საბჭომ მხარეებს მოუწოდა ითანამშრომლონ ამ მხრივ, განსაკუთრებით აფხაზეთის პოლიტიკური სტატუსზე. საბჭომ, კმაყოფილება გამოთქვა გაეროს მეთვალყურეთა მისიისა და დსთ-ს სამშვიდობო ძალების თანამშრომლობაზე.
მას შემდეგ, რაც საბჭომ გადაავადა გაეროს დამკვირვებელთა მისიის მანდატი 1995 წლის 15 მაისამდე, გენერალურ მდივანს, ბუტროს ბუტროს-გალის სთხოვეს მოხსენება გაეკეთა აფხაზეთსა და საქართველოში არსებულ ვითარებაზე, ამ რეზოლუციის მიღებიდან ორი თვის ვადაში. ორივე მხარეს, განსაკუთრებით აფხაზურ მხარეს, მოუწოდეს შეასრულონ თავიანთი ვალდებულებები, დაკავშირებული იძულებით გადაადგილებულ პირების სახლში დაბრუნებაზე. გენერალურ მდივანს სთხოვეს ითანამშრომლოს დსთ-ს სამშვიდობო ძალებთან, რათა უზრუნველყოს იძულებით გადაადგილებული პირების დაბრუნება სახლებში, ხოლო წევრ ქვეყნებს მოუწოდეს, შეიტანონ წვლილი ნებაყოფლობით ფონდში.
რესურსები ინტერნეტში
რეზოლუციის ტექსტი
იხილეთ აგრეთვე
აფხაზეთის ომი
გაეროს უშიშროების საბჭოს რეზოლუციები აფხაზეთის შესახებ
სქოლიო
0971
გაეროს უშიშროების საბჭოს რეზოლუციები აფხაზეთის შესახებ
გაეროს უშიშროების საბჭოს რეზოლუციები საქართველოს შესახებ
აფხაზეთის კონფლიქტი
ასპექტი (გრამატიკა)

ასპექტი (გრამატიკა)
ასპექტი — გრამატიკული კატეგორია, რომელიც გვიჩვენებს მოქმედება დასრულებულია თუ დაუსრულებელი.
ასპექტი ორი სახისაა — სრული და უსრული. პირველი სერიის აწმყოს წრეში შემავალი ყველა ზმნა მიეკუთვნება უსრულ ასპექტს რადგან მასში შემავალ არცერთ ზმნას ზმნისწინი არ დაერთვით, მყოფადის წრეში შემავალი ყველა ზმნა კი სრულ ასპექტს, რადგან მასში შემავალ ზმნებს ზმინსწინი დაერთვით. მაგ: დახატა. მეორე სერიაში ზმნის ორი ფორმა გვაქვს, ამიტომ იგი შეიძლება მიეკუთვნებოდეს სრულ ასპექტს და ასევე უსრულ ასპექტსაც.
იხილეთ აგრეთვე
კილო (გრამატიკა)
ლიტერატურა
Binnick, R. I. (2006). "Aspect and Aspectuality". In B. Aarts & A. M. S. McMahon (Eds.), The Handbook of English Linguistics (pp. 244–268). Malden, MA: Blackwell Publishing.
Chertkova, M. Y. (2004). "Vid or Aspect? On the Typology of a Slavic and Romance Category" [Using Russian and Spanish Material]. Vestnik Moskovskogo Universiteta, Filologiya, 58(9-1), 97-122.
Comrie, B. (1976). Aspect: An introduction to the study of verbal aspect and related problems. Cambridge; New York: Cambridge University Press.
Frawley, W. (1992). Linguistic semantics. Hillsdale, NJ: Lawrence Erlbaum Associates.
რესურსები ინტერნეტში
http://www.smg.surrey.ac.uk/features/morphosemantic/aspect/
TAMPA: Aspect Explained
Robert Binnick annotated tense/aspect bibliography (around 9000 entries)
Anna Katarzyna Młynarczyk: Aspectual Pairing in Polish, a pdf version of the book
Grammar Tutorials - a column overview of the English tenses
Greek tenses
Verb Aspect
გრამატიკა
ფარშავანგთვალასებრნი

ფარშავანგთვალასებრნი — ღამის პეპლების ოჯახი. ტანად დიდი პეპლებია, ფრთების შლილი 25 სმ აღწევს. აქვთ ბუსუსებიანი, შედარებით პატარა სხეული. თითოეულ ფრთაზე თითო დიდი, თვალისმაგვარი ლაქა ზის. მატლი მსხვილია, უფრო ხშირად მწვანე, მრავალი ბორცვითა და მეჭეჭით მოფენილი. ხორთუმი განუვითარებელია: პეპლები არ იკვებებიან და ცოცხლობენ ჩვეულებრივ არაუმეტეს 10 დღე-ღამისა. იკვებება ხეებისა და ბუჩქების ფოთლებით. ოჯახში 2300-მდე სახეობაა. ცნობილი მავნებელია ღამის დიდი ფარშავანგთვალა, რომელიც საქართველოში ყველგან გვხვდება. აღსანიშნავია აგრეთვე ფარშავანგთვალა ატლასი. ნაირჭამია მწერია. აზიანებს ვაშლს, მსხალს, ჭერამს, ატამსა და სხვა. ზოგ ფარშავანგთვალასებრნს მკედის მისაღებად ამრავლებენ. ჩვეულებრივ უმნიშნველოდ აყენებენ ზიანს ბაღებსა და ტყის ნარგავებს.
ლიტერატურა
ფარშავანგთვალასებრნი
ზარეჩე (უსტ-კუბინსკის რაიონი)

ზარეჩე (უსტ-კუბინსკის რაიონი)
ზარეჩე — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
როსტოვის განმათავისუფლებელთა სტელა

როსტოვის განმათავისუფლებელთა სტელა — ძეგლი დონის როსტოვში, აღმართულია ქალაქის ცენტრალურ მოედანზე ფაშისტებისაგან ქალაქის განმათავისუფლებელთა პატივისცემის ნიშნად. ძეგლის საზეიმო გახსნა გაიმართა 1983 წლის 8 მაისს. ძეგლი აღმართულია დონის როსტოვის 40-დღიანი განმათავისუფლებელი ბრძოლის აღსანიშნავად და ქალაქის მაცხოვრებლებსა და მის სტუმრებს მოუთხრობს ომის წლების ტრაგედიაზე.
ისტორია
დონის როსტოვში განმათავისუფლებელთა ძეგლის დადგმის გადაწყვეტილება მიიღეს ჯერ კიდევ 1943 წელს, გერმანელთა ჯარებისაგან ქალაქის განთავისუფლებისთანავე, თეატრალურ მოედანზე შეკრებილი მოსახლეობის კრების გადაწყვეტილების საფუძველზე. ძეგლის და მიმდებარე პარკის სამშენებლო პროექტი არაერთხელ შეიქმნა, მაგრამ ქალაქის ბიუჯეტში ვერ მოიძებნა თანხა მის განსახორციელებლად. პროექტი გაყინეს, მაგრამ 1980-იან წლებში ძეგლის აგების საკითხი კვლავ განახლდა. ამჯერად გაიმარჯვა არქიტექტორების იულიან რუკავიშნიკოვის, ა. ფილიპოვასა და ნ. მილოვიდოვის პროექტმა, რომელიც 1980 წელს დაასრულეს.
მშენებლობა
პროექტის შესრულება იმ პერიოდისათვის საკმაოდ რთული იყო. მშენებლების წინაშე მრავალმა პრობლემამ იჩინა თავი, რომელიც დაკავშირებული იყო კონსტრუქციასთან, მასალების სიმცირესთან, მშენებლობის სირთულესთან. ყველა საკითხი გადაწყდა მშენებლების ტიტანური შრომის შედეგად.
ზოგიერთი ექსპერტის აზრით მსგავსი მასშტაბის ძეგლი არასოდეს აგებულა დონის როსტოვში.
2015 წლის ოქტომბერში როსტოვის ყველაზე ცნობილი ძეგლები ღამის განათებით გაანათეს. მათ შორის როსტოვის განმათავისუფლებელთა სტელაც.
აღწერა
ძეგლის სიმაღლეა 72 მეტრი და მის თავზე დამაგრებულია გემის კიჩოს მსგავსი მეტალის გამოსახულება, რომლის წინაც დამაგრებულია გამარჯვების ქალღმერთ ნიკეს ქანდაკება, ხოოლო შიდა მხარეს დამაგრებულია დიდი სამამულო ომის I ხარისხის ორდენის მაკეტი. სტელის ძირში წყლის აუზია, რომლის ცენტრშიც დანტებულია მარადიული ცეცხლი.
სქოლიო
დონის როსტოვის ძეგლები
ჰარი პოტერი და ფილოსოფიური ქვა (ვიდეო თამაში)

ჰარი პოტერი და ფილოსოფიური ქვა (ვიდეო თამაში)
„ჰარი პოტერი და ფილოსოფიური ქვა“ — Electronic Arts-ის ვიდეო თამაში. ეფუძნება ამავე სახელწოდების რომანს და ფილმს. თამაშის დეველოპერები არიან KnowWonder, Warthog, Griptonite, Argonaut, Eurocom და Westlake Interactive. იგი გამოვიდა 2001-2002 წლებში, პლატფორმებზე PlayStation, Microsoft Windows, Game Boy Color, Game Boy Advance და Mac OS X. ორი წლის შემდეგ თამაში გადაკეთდა სისტემებისთვის PlayStation 2, Xbox და Nintendo GameCube.
რესურსები ინტერნეტში
სქოლიო
2001 წლის ვიდეო თამაშები
თამაშები ჰარი პოტერის შესახებ
Argonaut Games-ის თამაშები
Electronic Arts-ის თამაშები
Warner Bros. Interactive Entertainment-ის თამაშები
Game Boy Advance-ის თამაშები
Game Boy Color-ის თამაშები
GameCube-ის თამაშები
Mac OS X-ის თამაშები
PlayStation 2-ის თამაშები
PlayStation-ის თამაშები
Unreal Engine-ის თამაშები
Windows-ის თამაშები
Xbox-ის თამაშები
Xbox 360-ის თამაშები
Griptonite Games-ის თამაშები
მოლაჰაჯილი

მოლაჰაჯილი — სოფელი აზერბაიჯანში, გოქჩაის რაიონში.
რესურსები ინტერნეტში
გოქჩაის რაიონის სოფლები
Buta, Democratic Republic of the Congo

Buta, Democratic Republic of the Congo
Buta is a city in the northern Democratic Republic of the Congo, lying on the Rubi River, a tributary of the Itimbiri River. It is the capital of Bas-Uele province. As of 2012, it had an estimated population of 55,313.
It is home to the Buta Zega Airport.
Buta lies on the defunct narrow gauge Vicicongo line built by the Société des Chemins de Fer Vicinaux du Congo that ran east from Aketi on the Itimbiri River past Buta to Zobia, Isiro and Mungbere. The line ran from Kotili to Buta and onward to Andoma The line reached Buta on 1 July 1931. A branch line to Titulé via Andoma opened on 11 November 1932. Buta became an operational center for Vicicongo.
History
In early 2005, the town was the centre of an outbreak of pulmonary plague.
Education
Buta has many primary schools for students aged 6 to 14. After primary school is secondary school. Secondary school students are admitted into a 2 year orientation designed to deepen their understanding of what they learnt in primary school during their 7th and 8th year of school. This orientation period also allows students to choose more specific studies to focus their education. The school also offers a 4 year study period post-orientation before students go to university.
See also
Roman Catholic Diocese of Buta
References
Sources
Populated places in Bas-Uélé
Cities in the Democratic Republic of the Congo
სამოქალაქო ბრუნვა

სამოქალაქო ბრუნვა — იურიდიული ფაქტების (მაგ., გარიგების, საგეგმო და სხვა ადმინისტრაციული აქტების) ერთობლიონა და მათ საფუძველზე წარმოშობილი მართლურთიერთობანი, რომელთა ძალით ქონება გადადის სამართლის ერთი სუბიექტიდან (ერთი პირიდან) მეორეზე.
სამოქალაქო ბრუნვა მოიცავს ქონების გადასვლას როგორც სასყიდლით (მაგ., ყიდვა-გაყიდვა), ისე უსასყიდლოდ (მაგ., ჩუქება); როგორც საკუთრებაში ან ოპერატიულ მმართველობაში ისე დროებით მფლობელობასა ან სარგებლობაში (მაგ., შესანახად). სამოქალაქო ბრუნვას დამახასიათებელი თვისებაა მონაწილეთა იურიდიული თანასწორუფლებიანობა, იმის მიუხედავად, თუ რა საფუძველზე ხდება ქონების გადაცემა. გარიგებათა წრე, რომელთა საფუძველზეც ხორციელდება სამოქალაქო ბრუნვა, დამოკიდებულია ქონების სოციალურ-სამეურნეო მნიშვნელობაზე, მაგ., მიწა, წიაღისეული. ტყე შეიძლება გადაიცეს მხოლოდ სარგებლობაში.
იხილეთ აგრეთვე
ოპერატიული მმართველობის უფლება
ლიტერატურა
ქართული სამართალი
მამიშბეილი

მამიშბეილი — სოფელი აზერბაიჯანში, აღჯაბადის რაიონში.
რესურსები ინტერნეტში
აღჯაბადის რაიონის სოფლები
Dressed to Kill (album)

Dressed to Kill (album)
Dressed to Kill is the third studio album by American hard rock band Kiss, released on March 19, 1975. It was produced by Casablanca Records president Neil Bogart and the band itself as the label's financial situation at the time did not permit the hiring of a professional producer.
Album information
Possibly due to the short length of the album, original vinyl versions had long pauses between each track to make the sides longer than they would be based on the material they had. Each side ran just 15 minutes, and some of the song times were listed incorrectly on the vinyl versions. For example, "Two Timer" was listed at 2:59 and "Ladies in Waiting" was listed at 2:47.
While the album cover depicts Kiss in business suits, the only member of the band who owned one was Peter Criss. The suits worn on the cover by the rest of the band were owned by manager Bill Aucoin. The original vinyl release of the album also had the Kiss logo embossed around the picture. The photograph of the band on the album cover was taken on the southeast corner of W23rd Street and 8th Avenue looking North in New York City. A remastered edition of Dressed to Kill was released in 1997.
Reception
Dressed to Kill peaked at No. 32 on the Billboard 200 album chart in the US and was certified gold by the RIAA on February 28, 1977. "C'mon and Love Me" and "Rock and Roll All Nite" were released as singles but failed to rise up the charts. A live version of "Rock and Roll All Nite" from Alive!, issued as a single later that year, reached No. 12 on the Billboard Hot 100.
Hi-Fi for Pleasure said of the album:
"Rock and Roll All Nite" is one of Kiss' most well-known songs – and has remained a staple in the band's concerts since 1975 – along with "Rock Bottom", "C'mon and Love Me", and "She".
Track listing
All credits adapted from the original release.
Personnel
Kiss
Paul Stanley – vocals, rhythm guitar; intro guitar solo on "C'mon and Love Me"
Gene Simmons – vocals, bass; rhythm guitar on "Ladies in Waiting"
Peter Criss – drums, vocals
Ace Frehley – lead guitar, acoustic guitar, backing vocals; all guitars and bass on "Getaway" and "Rock Bottom"
Production
Neil Bogart – producer
Dave Wittman – engineer
George Lopez – assistant engineer
Allen Zentz – mastering
Bob Gruen – photography
Joseph M. Palmaccio – remastering
Charts
Certifications
Release history
Casablanca NBLP-7016 (March 19, 1975): First LP issue
Mercury 824 148-2 M-1 (July 1987): First CD issue
Mercury 314 532 3762 (July 15, 1997): Remastered CD
Mercury B0020146-01 (April 1, 2014): 180 gram vinyl LP, reissue
References
External links
Kiss (band) albums
1975 albums
Albums recorded at Electric Lady Studios
Casablanca Records albums
Albums produced by Neil Bogart
კამბერლენდი (უისკონსინი)

კამბერლენდი (უისკონსინი)
კამბერლენდი — ქალაქი აშშ-ში, უისკონსინის შტატში, შედის ბარონის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 2 280 ადამიანს შეადგენდა, სიმჭიდროვე 11.3 კაცი/კმ².
ფართობი 85.6 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
გეოგრაფიული სახელწოდებები
ბარონის ოლქის ქალაქები
მონაკოს გეოგრაფია

მონაკოს გეოგრაფია
მონაკო წარმოადგენს სუვერენულ ქალაქ-სახელმწიფოს, რომელიც დაყოფილია ათ ადმინისტრაციულ რაიონად. მონაკო მდებარეობს დასავლეთ ევროპაში, ლაჟვარდოვან სანაპიოზე. მას ესაზღვრება საფრანგეთის ზღვისპირა ალპების დეპარტამენტი, ხოლო ზღვის მხრიდან ხმელთაშუა ზღვას. მისი ცენტრი იტალიიდან 16 კილომეტრით, ხოლო ნიცადან 13 კოლომეტრითაა დაცილებული. მისი ფართობია 2.02 კმ², ხოლო მოსახლეობა შეადგენს 36,371 ადამიანს რითიც მონაკო წარმოადგენს მსოფლიოში სიმცირით მეორე ხოლო მოსახლეობის სიმჭიდროვით პირველ ქვეყანას. მისი სახმელეთო საზღვარი შეადგენს 4.4 კმ.-ს, სანაპირო ზოლი 4.1 კმ.-ს, საზღვაო საზღვარი ვრცელდება 22.2 კილომეტრზე.
ქვეყნის უმაღლეს წერტილს წარმოადგენს ერთ-ერთი საცხოვრებელი კომპლექსი, რომელის სახურავიც ზღვის დონიდან 164.4 მეტრზეა. ყველაზე დაბალ წერტილს წარმოადგენს ხმელთაშუა ზღვა. ყველაზე გრძელი დინებას წარმოადგენს სენტ-ჯენი (0,19 კმ.), ხოლო ყველაზე დიდ ტბას ფონტვილი (0,5 ჰ.). მონაკოს ყველაზე დასახლებული ნაწილია მონტე-კარლო. მონაკოს ერთადერთი ბუნებრივი რესურსი არის თევზაობა.
ჰავა
მონაკოში ხმელთაშუა ზღვის კლიმატის თბილი ზაფხულია, რომელზეც გავლენას ახდენს ოკეანური და ტენიანი სუბტროპიკული კლიმატები. ზამთარი არის რბილი და წვიმიანი. ზამთარში ყინვები ძალიან იშვიათად, დაახლოებით ათ წელიწადში ერთხელ იცის.
სქოლიო
მონაკოს გეოგრაფია
კაამა

კაამა — წყვილჩლიქოსანი ძუძუმწოვარი ძროხისებრი ანტილოპების ქვეოჯახისა. მიეკუთვნება ბუბალების (ძროხისებრი ანტილოპების) გვარს. სხეულის სიგრძე 230 სმ-მდეა, იწონის 250 კგ-ს. მოხდენილი ტანის წვრილფეხა ცხოველია, რქები (მამლისაც და დედლისაც) მოკლე და ორ ადგილას გადაღუნულია; კუდი სიგრძეში დაახლოებით 30 სმ-ია, შემოსილია გრძელი თმებით, ბოლოში ფუნჯის გარეშე. შეფერილია კაშკაშა წითურად, უკან თეთრი ლაქა აქვს („სავარცხელი“), თავი, ფეხები, კუდი და ბარკლები ნაწილობრივ შავია. გავრცელებულია სამხრეთ აფრიკაში. ბინადრობს სავანებში. ქმის 5–10-სულიან ჯოგებს. იკვებება ბალახითა და ფოთლებით. ნადირობის ობიექტია, იყენებენ მის ტყავსა და ხორცს. ბევრ ადგილას ძლიერ მოისპო.
ზოგიერთი წყარო მას ძროხისებრი ანტილოპის ქვესახეობად განიხილავს (Alcelaphus buselaphus caama).
რესურსები ინტერნეტში
ბუბალი
ოთარ ჩახუნაშვილი

ოთარ ჩახუნაშვილი (დ. 4 ოქტომბერი, 1927) — ქართველი ქირურგი, მედიცინის მეცნიერებათა დოქტორი (1979), პროფესორი (1979), საქართველოს სახელმწიფო პრემიის ლაურეატი (1984).
ბიოგრაფია
დაიბადა 1927 წლის 4 ოქტომბერს დაბა ვანში, პროფესორის, ქირურგის სერგო ჩახუნაშვილის ოჯახში. 1948 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1949 წელს იყო თბილისის რესპუბლიკური ცენტრალური კლინიკური საავადმყოფოს ორდინატორი; 1950-1954 წლებში მოსკოვის ნ. სკლიფოსოვსკის სახელობის ინსტიტუტის კლინიკური ორდინატორი; 1955-1960 წლებში ამავე ინსტიტუტის II ქირურგიული კლინიკის უმცროსი თანამშრომელი; 1961-1962 წლებში უფროსი თანამშრომელი; 1962-1964 წლებში IV ქირურგიული განყოფილების გამგე; 1965-1978 წლებში თბილისის ექიმთა დახელოვნების ინსტიტუტის გადაუდებელი ქირურგიული კათედრის დოცენტი; 1978-1982 წლებში ქირურგიული I კათედრის პროფესორი; 1983-1984 წლებში აკადემიის კლინიკური საავადმყოფოს მთავარი ექიმი, პროფესორი; 1985-1995 წლებში სამედიცინო აკადემიის პრორექტორი სამკურნალო დარგში; 1996 წლიდან ქირურგიის I კათედრის გამგე.
შეისწავლიდა მუცლის ღრუს ორგანოების მწვავე დაავადებათა ქირურგიულ მკურნალობას, ტრავმული დაზიანებისა და მოტეხილობის საკითხებს და სხვა. ავტორია 161 სამეცნიერო ნაშრომის, გამოქვეყნებული აქვს 10 მონოგრაფია, მათ შორის: გახანგრძლივებული ადგილობრივი გაუმტკივარება, როგორც სამკურნალო მეთოდი (1963), ქვემო კიდურების ვენების ვარიკოზული გაგანიერება (1981), სასწრაფო გადაუდებელი დახმარება მუცლის ღრუს ორგანოების მწვავე ქირურგიული დაავადებების დროს (1978); მისი ხელმძღვანელობით დაცულია 8 საკანდიდატო და 2 სადოქტორო დისერტაცია. ქირურგი, მედიცინის მეცნიერებათა დოქტორი, პროფესორი.
საკანდიდატო დისერტაციის თემა — წინამხრის ძვლების ოპერატიული მკურნალობა, დაიცვა 1961 წელს.
სადოქტორო დისერტაციის თემა — ნაწლავის ინფარქტი, მეზენტერიალურ სისხლძარღვთა თრომბოემბოლიების დროს, დაიცა 1977 წელს.
1998 წლის 7 მარტს საქართველოს პრეზიდენტის, ედუარდ შევარდნაძის გადაწყვეტილებით მიენიჭა ღირსების ორდენი.
ორგანიზაციის, ასოციაციის ან ჯგუფის წევრი
ნიუ-იორკის აკადემია, წევრი-აკადემიკოსი
პროფილაქტიკური მედიცინისა და ეკოლოგიის აკადემია, წევრი-აკადემიკოსი
საქართველოს მედიცინის ბიოლოგიური აკადემია, წევრი-აკადემიკოსი
ჯილდოები, პრემიები და პრიზები
1998 — ღირსების ორდენი
1984 — საქართველოს სახელმწიფო პრემია
ნ. ი. პიროგოვის სახელობის მედალი
ბიბლიოგრაფია
ნ. ვ. სკლიფოსოვსკის სახელობის მოსკოვის სასწრაფო დახმარების ინსტიტუტი და ქართველი ქირურგები(თანაავტორი). თბილისი: საბჭოთა საქართველო, 1983. 87 გვ.
ქვემო კიდურების ვენების ვარიკოზული გაგანიერება: პროფილაქტიკა და მკურნალობა (თანაავტორი). თბილისი: საბჭოთა საქართველო, 1981. 24 გვ.
მეზენტერიალური სისხლძარღვთა თრომბოემბოლიის პროფილაქტიკის, ნაადრევი დიაგნოსტიკისა და მკურნალობის აქტუალური საკითხები: მეთოდ. წერილი (ავტორი). თბილისი: საბჭოთა საქართველო, 1977. 34 გვ.
სასწრაფო-სამედიცინო დახმარება მძიმე ტრავმული დაზიანების დროს (თანაავტორი). თბილისი: საბჭოთა საქართველო, 1967. 86 გვ.
ლიტერატურა
რესურსები ინტერნეტში
სქოლიო
ქართველი ექიმები
დაბადებული 1927
ვანის მუნიციპალიტეტში დაბადებულები
თბილისის სახელმწიფო სამედიცინო ინსტიტუტის კურსდამთავრებულები
სტეფან ბუკორაცი

სტეფან ბუკორაცი (დ. 15 თებერვალი, 1991, სრემსკა-მიტროვიცა, იუგოსლავიის სფრ) — სერბი ფეხბურთელი, თბილისის „დინამოს“ საყრდენი ნახევარმცველი.
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი დინამოს ოფიციალურ საიტზე
დაბადებული 1991
სერბი ფეხბურთელები
თბილისის დინამოს ფეხბურთელები
დაბადებული 15 თებერვალი
დედოფალ ელისაბედის კუნძულები

დედოფალ ელისაბედის კუნძულები — კანადის ყველაზე ჩრდილოეთით მდებარე კუნძულების ჯგუფი, რომლებიც მიეკუთვნება კანადის არქტიკულ არქიპელაგს. ეს კუნძულები შედის კანადის ორი ტერიტორიის ნუნავუტის და ჩრდილო-დასავლეთი ტერიტორიების შემადგენლობაში.
გეოგრაფია
არქიპელაგში შემავალი კუნძულების ფართობი შეადგენს 419,061 კმ²-ს. ამ ტერიტორიებს დედოფალ ელისაბედის სახელი ეწოდა გაერთიანებული სამეფოს დედოფლის ელისაბედ II-ის პატივსაცემად, რომელიც 1953 წლიდან კანადის დედოფალიცაა. კუნძულები საკმაოდ უკაცრიელია, მიუხედავად ამისა აქ მოიპოვება ნავთობი.
ამ ტერიტორიაზე პირველად ევროპელებმა ფეხი 1616 წელს დადგეს, მათ აღმოაჩინეს სხვა კუნძულებიც. XIX საუკუნეში აქ მოეწყო ნორვეგიელთა ექსპედიცია. დედოფალ ელისაბედის კუნძულებში მრავლად შედის დიდი და მცირე კუნძულები, ისინი ძირითადად მუდმივი ყინულებითაა დაფარული.
რესურსები ინტერნეტში
კ. ბათერსტი
კ. კორნუოლი
Meighen Island
კუნძული პრინს-პატრიკი
კანადის კუნძულები
დედოფალ ელისაბედის კუნძულები
უკრაინის კათოლიკური უნივერსიტეტი

უკრაინის კათოლიკური უნივერსიტეტი (1929-1945 და 1992-2002 წლებში ლვოვის ღვთისმეტყველების აკადემია) — რელიგიური პედაგოგიური სასწავლებელი უკრაინის ქალაქ ლვოვში. პირველი კათოლიკური უნივერსიტეტი ყოფილი საბჭოთა კავშირის ტერიტორიაზე და პირველი უნივერსიტეტი, რომელიც დაფუძნდა უკრაინის ბერძნული კათოლიკური ეკლესიის მიერ.
ისტორია
1929 წელს შედგა ლვოვის ღვთისმეტყველების აკადემიის საზეიმო გახსნის ცერემონია. აკადემიის პირველ რექტორად დაინიშნა იოსიფ სლიპი. აკადემიამ თავის გარშემო შემოიკრიბა დასავლეთ უკრაინის ინტელიგენცია და გახდა ღვთისმეტყველეფისა და ფილოსოფიის ცენტრი. მაშინდელი პოლონეთის ტერიტორიაზე ეს იყო პირველი უკრაინული უმაღლესი სასწავლებელი. დაარსებიდან ათი წლის თავზე აკადემია საკმაოდ გაიზარდა: გაიხსნა ახალი ფაკულტეტები, კათედრები, პროფესორების შემადგენლობა გაიზარდა 40-მდე.
1945 წელს აკადემია დახურეს, ხოლო პედაგოგები ან ემიგრაციაში წავიდნენ, ან მოხდა მათი რეპრესირება ან საერთოდ შეწყვიტეს პედაგოგიური საქმიანობა.
1992 წელს უკრინის ბერძნული კათოლიკური ეკლესიის მეთაურის მიროსლავ ლიუბაჩივსკის კურთხევით შეიქმნა კომისია, რომელიც მსჯელობდა აკადემიის აღდგენის შესახებ. 1994 წელს ლვოვის სინოდმა ხმა მისცა ლვოვის ღვთისმეტყველების აკადემიის აღდგენას. ამავე წლის სექტემბერში მოხდა აკადემიის ოფიციალური გახსნა. 1997 წელს აღდგა ჟურნალ „ღვთისმეტყველების“ გამოცემა. 1999 წელს მიიღო საერთაშორისო აკრედიტაცია. ამავე წელს გამოუშვა სტუდენტების პირველი ნაკადი. აკადემიის პირველი რექტორი გახდა მიხაილ დიმიდი. 2000 წელს იგი შეცვალა ბორის გუძიაკმა.
2002 წელს ლვოვის ღვთისმეტყველების აკადემიას ეწოდა უკრაინის კათოლიკური უნივერსიტეტი, რომლის რექტორიც კვლავ ბორის გუძიაკი გახდა. 2013 წელს უნივერსიტეტის ლექტორი გახდა ბორის პრახი, ხოლო ბორის გუძიაკი უნივერსიტეტის პრეზიდენტად აირჩიეს.
სპეციალობები
უკრაინის კათოლიკურ უნივერსიტეტში ასწავლიან: თეოლოგიას, ისტორიას, კომპიუტერულ მეცნიერებებს, პოლიტოლოგიას, ფსიქოლოგიას, სოციალურ პოედაგოგიკას, სოციოლოგიას, კულტუროლოგიას, ფილოლოგიასა (ინგლისური ენა) და ბიზნეს-ანალიტიკას.
რესურსები ინტერნეტში
უკრაინის კათოლიკური უნივერსიტეტი
უკრაინის კათოლიკური უნივერსიტეტი
უკრაინის უნივერსიტეტები
კათოლიკური უნივერსიტეტები